Boere word aangeraai om hul PPS polisse te hersien | GeselsVersekering
Alle korttermynversekeringspolisse behoort ten minste jaarlikse hersien te word om aanpassings te maak vir o.a. waardevermindering van voertuie. Net so behoort langtermynversekeringspolisse ook jaarliks hersien te word. Boere met ‘n minimum 4-jaar universiteitsgraad in landbou kwalifiseer vir PPS, indien u u professie beoefen, naamlik boer!
(ii) U mag dalk oor-of onderverseker wees.
PPS behoort aan sy lede en funksioneer onder die etos van gemeenskaplikheid. Ander versekeraars is meestal gelyste maatskappy op die aandelebeurs. Dit beteken dat PPS nie aandele op die beurs uitreik nie, maar slegs aan sy professionele lede. PPS Groep se winste word verdeel aan die lede op ‘n jaarlikse basis. Dit is egter nie die geval by ander versekeraars waar die aandeelhouers en nie die polishouers die winste ontvang!
Wanneer laas is u polis hersien?
Het u intussen van werk verander?
Het u inkomste vermeerder? U PPS voordele word gekoppel aan u bruto inkomste. U voordele vermeeder soos u inkomste vermeerder, maar PPS moet ingelig word.
Verlang u steeds dieselfde dekking i.t.v. dood-, ongeskiktheid-, siekte -, gevreesde siekte- en toevallige ongeluksdekking?
Enige van die voorgemelde dekkingsopsies kan gekanseller of bygevoeg word tot u bestaande polis.
Professionele persone wat kwalifiseer op grond van hul kwalifikasies. PPS het ‘n lys van kriteria, maar ‘n 4-jaar universiteitsgraad behoort te kwalifiseer. Toegang tot lidmaatskap kan maklik vasgestel word.
Entrepreneurs en diegene wat vir hulself werk behoort lewens-, ongeskiktheid-, siekte-, en gevreesde siekte dekking te oorweeg waar groepsvoordele van ‘n werkgewer ontbreek.
Professionle persone wat indiens is van ‘n werkgewer mag dalk addisionele dekking benodig waar die groepsvoordele te kort skiet. Groepsvoordele behels ook meestal nie gevreesde siekte dekking nie. Laasgenoemde is ‘n persoonlike besluit, maar u familiegeskiedenis behoort as riglyn te dien.
Vanaf 1 Januarie 2012 word ‘n nuwe winsdelingsmetode toegepas vir elke kern PPS Provider produk per PPS lid. Dit beteken dat hoe meer PPS Provider produkte ‘n lid het, asook hoe groter die dekkingsbedrae, hoe meer voordele sal die lid geniet t.o.v. sy/haar allokasie tot die Surpluskortingsrekening (SKR) aan die einde van elke finansiële jaar. Die eerste toedeling wat gebaseer gaan word op die nuwe metode sal in 2013 geskied nadat die finansiële inligting vir 2012 beskikbaar is.
Registered Financial Services Provider under licence No. FSP 707
Category: Lewens, Medies en Gesondheid, Ongeskiktheid Tags : PPS PPS vir boere professionele versekering versekering vir boere